21.4.2022
MT
Il-Ġurnal Uffiċjali tal-Unjoni Ewropea
C 167 A/9
ANNESS I KOMPITI TIPIĊI
Dmirijiet komuni għall-istituzzjonijiet kollha L-assistenti lingwistiċi jiġu mistennija jwettqu, f’ambjent multilingwi, varjetà ta’ dmirijiet li jistgħu jinkludu: 1.
Assistenza lil-lingwisti, lit-tradutturi, u/jew lill-ġuristi-lingwisti fil-ħidma ta’ traduzzjoni, reviżjoni u finalizzazzjoni, inkluż għal traduzzjonijiet partikolarment importanti/sensittivi: it-tħejjija ta’ dokumenti fil-lingwa tat-tim, it-twettiq ta’ riċerka terminoloġika, ipproċessar ta’ testi qabel u wara li jinħadmu biex jinġiebu konformi mal-istandards ta’ kwalità formali, tekniċi u tal-format. 2.
It-twettiq tad-dmirijiet tagħhom bl-użu ta’ għodod tat-traduzzjoni, software tal-word processing, għodod CAT (Computer Assisted Translation), applikazzjonijiet tal-uffiċċju, u għodod tal-IT disponibbli oħrajn. 3.
L-appoġġ għal-lingwisti, it-tradutturi u/jew il-ġuristi lingwisti fl-użu tal-għodod tal-IT. 4.
L-appoġġ għat-taħriġ prattiku u fi ħdan l-unità, l-integrazzjoni ta’ kollegi ġodda, l-għajnuna fl-iżvilupp u l-ittestjar ta’ għodod tal-IT. 5.
L-iżgurar tal-ġestjoni tad-dokumenti: l-itrattar ta’ talbiet bit-telefown u bl-email, il-ġestjoni u l-ipproċessar tat-talbiet għat-traduzzjoni, is-segwitu, u l-arkivjar ta’ dokumenti u korrispondenza, li tintbagħat informazzjoni u dokumentazzjoni lit-tradutturi freelance, kuntatt mal-klijenti interni u esterni. 6.
Il-ġestjoni tal-informazzjoni u d-dokumentazzjoni lingwistika: it-twettiq ta’ tfittxijiet għal dokumenti ta’ referenza, titoli, test u/jew mudelli legali u oħrajn fil-bażijiet tad-data; li jittellgħu dokumenti fil-bażijiet tad-data, fis-servers u fis-siti web; iż-żamma tar-riżorsi lingwistiċi u ta’ dokumentazzjoni, li jiżdied materjal ġdid u l-aġġornar tal-memorji tat-traduzzjoni; il-ġestjoni tal-korrispondenza ma’ esperti nazzjonali, il-kooperazzjoni mal-libreriji tas-servizz u ma’ sħab esterni; it-tiftix, il-ġabra u t-tixrid tal-informazzjoni. 7.
Li jinżammu aġġornati l-memorji tat-traduzzjoni tematiċi b’kooperazzjoni mat-tradutturi jew il-ġuristi lingwisti: il-ġestjoni tas-sentenzi fil-EURAMIS (memorja ċentrali tat-traduzzjoni), il-korrezzjoni tal-allinjamenti mhux ipproċessati, eċċ.
Dmirijiet addizzjonali fil-Kunsill tal-UE Fil-Kunsill, id-dmirijiet tal-assistenti lingwistiċi jistgħu jinkludu wkoll dan li ġej: 1.
Ir-reviżjoni tat-testi fil-lingwa 1 billi jitqabbel il-kontenut tagħhom mad-dokumenti oriġinali abbozzati f’lingwa oħra magħrufa mill-assistent jew l-assistenza f’tali ħidma kif xieraq. 2.
L-għoti ta’ assistenza lill-President tal-Grupp ta’ Ħidma tal-Ġuristi Lingwisti tal-Kunsill dwar il-konsolidazzjoni tal-kummenti mill-Istati Membri tal-UE u t-teħid tan-noti matul il-laqgħa tal-Grupp ta’ Ħidma. 3.
L-għoti ta’ assistenza relatata mal-kontenut, organizzazzjonali u teknika lill-ġuristi-lingwisti bit-titħejja u t-twettiq ta’ reviżjoni minn qabel tal-atti leġiżlattivi fil-lingwa tat-tim skont il-mudell magħmul fil-lingwa tan-negozjati mill-ġuristi-lingwisti responsabbli mid-dokument.
Tmiem l-ANNESS I, agħfas hawnhekk biex tmur lura għat-test prinċipali